# Αρέθας

### Από τη Βικιπαίδεια, την ελεύθερη εγκυκλοπαίδεια

Ο Μητροπολίτης Καισαρείας Αρέθας θεωρείται ένας από τους διαπρεπέστερους λογίους της Μεσοβυζαντινής περιόδου και από τους πρωτεργάτες της αναβίωσης των κλασικών σπουδών στο Βυζάντιο.

## [Επεξεργασία] Βίος

Ο Αρέθας γεννήθηκε στην Πάτρα γύρω στα μέσα του 9ου αιώνα και πρέπει σχετικά νωρίς να βρέθηκε στην Κωνσταντινούπολη όπου πέρασε το μεγαλύτερο μέρος της ζωής του. Πιθανότατα έγινε κληρικός μετά του 888. Το 902 διορίστηκε Μητροπολίτης Καισαρείας, αλλά λόγω της θέσης της Μητροπόλεως ως πρωτόθρονης του Οικουμενικού Πατριαρχείου παρέμεινε στην Κωνσταντινούπολη κατά το μεγαλύτερο διάστημα. Πέθανε σε μεγάλη ηλικία γύρω στα 944.

## [Επεξεργασία] Έργο

Υπήρξε ένας από τους σημαντικότερους εκδότες κλασικών και εκκλησιαστικών κειμένων και θεωρείται κάτοχος μιας από τις μεγαλύτερες βιβλιοθήκες του καιρού του. Επιμελήθηκε και χρηματοδότησε τη μεταγραφή μεγάλου αριθμού χειρογράφων από τη Μεγαλογράμματη στη Μικρογράματη γραφή, σε πολλά από τα οποία σώζονται ιδιόχειροι σχολιασμοί. Αν και το έργο του στερείται πρωτοτυπίας όμως θεωρείται πολύ σημαντικό γιατί διασώζει πολλά έργα που αλλιώς θα είχαν χαθεί. Ενδεικτικά μπορεί να αναφερθεί πως τα έργα των απολογητών του 2ου και του 3ου αιώνα σώζονται μόνο σε χειρόγραφα προερχόμενα από τη βιβλιοθήκη του. Προϊόντα του εργαστηρίου του βρίσκονται στις κυριότερες βιβλιοθήκες του κόσμου, όπως στο Βατικανό, το Παρίσι, το Λονδίνο, τη Μόσχα και αλλού.

## [Επεξεργασία] Βιβλιογραφία

- Paul Lemerle, Le premier humanisme byzantin, Paris 1971.

- Tusculum-Lexikon

Ανακτήθηκε από "http://el.wikipedia.org../../../%CE%B1/%CF%81/%CE%AD/%CE%91%CF%81%CE%AD%CE%B8%CE%B1%CF%82.html"

Κατηγορίες: Λόγιοι | Αχαιοί | Μητροπολίτες Καισαρείας | Θάνατοι το 944

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Magyar
- Română
- Srpskohrvatski / Српскохрватски